Բարեբախտաբար, Թեհրանի Հայ Դատի յանձնախմբերը յաջողել են տարեկան պարբերականութեամբ, անընդմէջ կազմակերպել 9 խորհրդաժողովներ՝ «Հայ Դատն այսօր» ընդհանուր բնաբանով: Այս բնաբանը ժամանակավրէպ չի դառնում, որովհետեւ ամէն տարի պէտք է քննարկել անցեալ շրջանների, անցեալ տարիների կատարած գործերը եւ դրանց հիմամբ ծրագրել նոր աշխատանքներ՝ նկատի ունենալով ռազմավարական, քաղաքական եւ տնտեսական նոր իրավիճակները: